Diari Oficial de la Generalitat Valenciana


Sumari del DOGV 5264, del 23-05-2006 (2006/6016)

ORDRE de 28 d'abril de 2006, de la Conselleria d'Economia, Hisenda i Ocupació, per la qual es regula i convoca la concessió de subvencions de Foment de l'Ocupació dirigit a emprenedors per a l'any 2006.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5264

Data del DOGV
:   23-05-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/6016


Data del document
:   28-04-2006

Organisme emissor
:   Conselleria d'Economia, Hisenda i Ocupació

Tipus de document
:   Ordre

Correcció d'errades

 Descriptors 

:   * professió independent
    * ajuda a l'ocupació
    * creació d'ocupació
    * empresa individual
    * petita empresa
    * suport econòmic
    * ajuda pública

ORDRE de 28 d'abril de 2006, de la Conselleria d'Economia, Hisenda i Ocupació, per la qual es regula i convoca la concessió de subvencions de Foment de l'Ocupació dirigit a emprenedors per a l'any 2006. [2006/X6016]  
El Reial Decret 2.673/1998, d'11 de desembre (BOE de 29 de desembre), traspassa a la Comunitat Valenciana, amb efectes d'1 de gener de 1999, les funcions i els servicis que en matèria de treball, d'ocupació i de formació realitzava l'Institut Nacional d'Ocupació.  
La Llei 3/2000, de 17 d'abril (DOGV núm. 3.737, de 26 d'abril), de Creació del Servici Valencià d'Ocupació i Formació (SERVEF), atribueix les competències de gestió de les polítiques actives d'ocupació transferides per l'Institut Nacional d'Ocupació a l'esmentat organisme autònom.  
Entre les funcions de gestió i de control assumides en virtut del mencionat reial decret, es troben les referides a les subvencions de promoció de l'ocupació autònoma, regulades per Ordre de 22 de març de 1994 (BOE de 12 d'abril), del Ministeri de Treball i Afers Socials, per la qual s'estableixen les bases reguladores per a la concessió d'ajudes i subvencions dels programes de .Promoció de l'ocupació autònoma., regulats en l'Ordre de 21 de febrer de 1986.  
D'altra banda, es troben les referides a les subvencions públiques per a projectes o empreses que es qualifiquen com a I+E, regulades per l'Ordre de 15 de juliol de 1999 (BOE de 31 de juliol) i la seua modificació mitjançant una Ordre de 27 de desembre de 1999 (BOE de 31 de desembre).   
En les normes abans mencionades s'estableix que les comunitats autònomes que hagen assumit el traspàs de les funcions i els servicis en matèria de gestió dels programes públics d'ocupació que regulen, podran acomodar l'esmentada ordre a les especialitats que es deriven de la seua pròpia organització.  
La Llei 38/2003, de 17 de novembre, General de Subvencions, (d'ara endavant LGS), fa necessària l'adaptació de la present ordre a l'esmentada llei, i mitjançant l'Ordre TAS/816/2005, de 21 de març, s'adeqüen al règim jurídic establit en la Llei 38/2003, les normes reguladores de subvencions que concedisca el Servici Públic d'Ocupació Estatal en els àmbits d'ocupació i de formació professional ocupacional.  
La Generalitat Valenciana, a través de les ajudes previstes en aquesta ordre, i a fi de dur a terme el compliment dels compromisos del Pacte Valencià pel Creixement i l'Ocupació 2001-2006 (PAVACE), pretén incentivar la conversió de persones desocupades en personal treballador autònom i crear així una situació prou consistent perquè el treballador que s'hi aculla puga afrontar el repte de l'establiment com a treballador per compte propi.   
Es pretén incentivar la constitució de dones emprenedores, elevant la quantia de les ajudes destinades al foment d'ocupació autònom en 1.500 euros addicionals, amb la qual cosa l'ajuda total serà de 4.505,06 euros, a més de la subvenció financera prevista igualment en aquesta convocatòria.  
A més de les ajudes destinades al foment de l'ocupació autònoma, en aquesta ordre s'arrepleguen les ajudes als treballadors autònoms i professionals que contracten el seu primer treballador, les destinades a empreses qualificades com a I+E, i les destinades a les persones perceptores de la prestació per desocupació en la modalitat de pagament únic.  
En l'articulat de la present ordre s'han tingut en compte les directrius establides per la Unió Europea, en especial les relatives als programes cofinançats pel Fons Social Europeu, i les bases establides per l'Estat en relació amb el foment de l'ocupació autònoma.   
Cal matisar que, a fi d'aconseguir que els projectes que se subvencionen siguen els que tinguen més perspectives de continuïtat, la concessió de les ajudes destinades al foment d'ocupació autònoma es condiciona que el projecte d'inversió inicial en actius fixos siga, almenys, de 12.000 euros.  
Les ajudes addicionals a la dona emprenedora, així com les ajudes a la contractació del primer treballador per l'autònom, estan finançades a càrrec del Programa Operatiu aprovat per Decisió de la Comissió C (2001) 249, de 7 de març del 2001, que comprén els exercicis 2003 al 2006, a càrrec dels quals es financen determinats programes d'ajudes continguts en aquesta ordre. Així mateix, aquestes ajudes estan incloses en el Règim d'Ajudes d'Estat núm. N141/2001, règim d'ajudes a l'ocupació lligada a la inversió de la Comunitat Valenciana que ha sigut declarat compatible amb el mercat comú per carta de la Comissió de 28 de febrer del 2002.  
En virtut d'això, fent ús de les facultats conferides per la Llei 5/1983, de 30 de desembre, de Govern Valencià, i el Decret 112/2003, d'11 de juliol, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Ocupació   
ORDENE  
TÍTOL I  
Disposicions generals  
Article 1. Objecte i àmbit  
1. L'objecte de la present ordre és establir un programa d'incentius i d'ajudes econòmiques destinades a afavorir la generació de l'ocupació a la Comunitat Valenciana, bé a través de la creació d'activitat empresarial independent, o bé a través d'empreses qualificades com a I+E. També s'estableix la concessió de l'ajuda consistent en l'abonament de quotes de la Seguretat Social a les persones perceptores de la prestació de desocupació en la seua modalitat de pagament únic. Tot això d'acord amb les consignacions pressupostàries que a aquests efectes estableix la Llei de Pressupostos de la Generalitat Valenciana per a l'exercici 2006.  
2. Les ajudes i els incentius que estableix la present ordre només es concediran per a la creació d'ocupació que es porte a efecte en centres de treball radicats a la Comunitat Valenciana. També es concediran per a la inversió que haja de quedar-se en un establiment situat dins del territori de la Comunitat Valenciana.  
Article 2. Accions susceptibles de suport  
1. Les ajudes regulades en aquesta ordre estan dirigides a donar suport a les accions següents:  
a) Subvencions a les persones desocupades que accedisquen a la seua ocupació a través de la creació d'activitat empresarial independent, i les subvencions destinades a autònoms o a professionals per a la contractació del primer treballador.  
b) Ajudes a les empreses qualificades com a I+E.  
c) Subvencions a les persones perceptores de la prestació per desocupació en la modalitat de pagament únic.  
2. Les ajudes que es concedisquen a l'empara de la present ordre tindran la consideració de subvencions públiques, i es regiran, pel que disposa la Llei 38/2003, de 17 de novembre, General de Subvencions (BOE núm. 276 de 18 de novembre), a més de la normativa bàsica d'aplicació que es relaciona en la disposició final tercera.  
Article 3. Beneficiaris  
1. Podran percebre les ajudes regulades en el títol II el personal treballador que genere ocupació per a si mateix o per a persones desocupades, en els termes establits en aquest títol.  
2. Seran beneficiaris de les ajudes establides en el títol III de la present ordre les empreses qualificades com a I+E d'acord amb el procediment previst en aquest.  
3. Les ajudes regulades en el títol IV es concediran, d'acord amb els preceptes d'aquest títol, a les persones que hagen percebut la totalitat de la prestació per desocupació en la modalitat de pagament únic.   
4. Quan el beneficiari siga una persona jurídica, els membres associats d'aquesta que es comprometen a efectuar la totalitat o part de les activitats que fonamenten la concessió de la subvenció en nom o per compte del primer tindran igualment la condició de beneficiaris.  
5. Limitacions per a obtenir la condició de beneficiari conforme al que disposa l'article 13 de la Llei 38/2003, de 17 de novembre, General de Subvencions:  
5.1. No podran obtenir la condició de beneficiari de les subvencions regulades en aquesta llei les persones o entitats en les quals concórrega alguna de les circumstàncies següents:  
a) Haver sigut condemnades mitjançant sentència ferma a la pena de pèrdua de la possibilitat d'obtenir subvencions o ajudes públiques.  
b) Haver sol·licitat la declaració de concurs, haver sigut declarats insolvents en qualsevol procediment, trobar-se declarats en concurs, estar subjectes a intervenció judicial o haver sigut inhabilitats conforme a la Llei Concursal sense que haja conclòs el període d'inhabilitació fixat en la sentència de qualificació del concurs.  
c) Haver donat lloc, per causa de la qual hagueren sigut declarats culpables, a la resolució ferma de qualsevol contracte subscrit amb l'administració.  
d) Estar sotmesa la persona física, els administradors de les societats mercantils o aquells que ostenten la representació legal d'altres persones jurídiques, a algun dels supòsits de la Llei 12/1995, d'11 de maig, d'Incompatibilitats dels Membres del Govern de la Nació i dels Alts Càrrecs de l'administració General de l'Estat, de la Llei 53/1984, de 26 de desembre, d'Incompatibilitats del Personal al Servici de les Administracions Públiques, o tractar-se de qualsevol dels càrrecs electius regulats en la Llei Orgànica 5/1985, de 19 de juny, del Règim Electoral General, en els termes establits en aquesta o en la normativa autonòmica que regule aquestes matèries.  
e) No trobar-se al corrent en el compliment de les obligacions tributàries o davant la Seguretat Social imposades per les disposicions vigents.  
f) Tenir la residència fiscal en un país o territori qualificat reglamentàriament com a paradís fiscal.  
g) No trobar-se al corrent de pagament d'obligacions per reintegrament de subvencions.  
h) Haver sigut sancionat mitjançant una resolució ferma amb la pèrdua de la possibilitat d'obtenir subvencions segons la Llei 38/2003, de 17 de novembre, General de Subvencions o la Llei General Tributària.  
5.2.En cap cas podran obtenir la condició de beneficiari les associacions sotmeses a les causes de prohibició previstes en els apartats 5 i 6 de l'article 4 de la Llei Orgànica 1/2002, de 22 de març, Reguladora del Dret d'Associació.  
Tampoc podran obtenir la condició obtenir la condició de beneficiari les associacions respecte de les quals s'haguera suspés el procediment administratiu d'inscripció per trobar-se indicis racionals d'il·licitud penal, en aplicació del que disposa l'article 30.4 de la Llei Orgànica 1/2002, fins que no recaiga una resolució judicial ferma en la virtut de la qual puga practicar-se la inscripció en el corresponent registre.   
5.3. Les prohibicions contingudes en els paràgrafs b), d), e), f) i g) de l'apartat 5.1 i en l'apartat 5.2 d'aquest article s'apreciaran de forma automàtica i subsistiran mentre concórreguen les circumstàncies que, en cada cas, les determinen.  
5.4. Les prohibicions contingudes en els paràgrafs a) i h) de l'apartat 5.1 d'aquest article s'apreciaran de forma automàtica. L'abast de la prohibició serà el que determine la sentència o resolució ferma. Si no n'hi ha, l'abast es fixarà d'acord amb el procediment determinat reglamentàriament, sense que puga excedir cinc anys en el cas que la prohibició no derive de sentència ferma.  
5.5. L'apreciació i l'abast de la prohibició continguda en el paràgraf c) de l'apartat 5.1 d'aquest article es determinarà d'acord amb el que estableix l'article 21, en relació amb l'article 20.c), del Text Refós de la Llei de Contractes de les Administracions Públiques, aprovat pel Reial Decret Legislatiu 2/2002, de 16 de juny.  
Article 4. Presentació de sol·licituds  
1. Les sol·licituds per a l'obtenció de les ajudes regulades en la present ordre es presentaran en imprés normalitzat, juntament amb la documentació requerida, en les direccions territorials d'Ocupació, sense perjuí de poder presentar-la segons el que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció de la Llei 4/1999.  
La documentació que acompanye la sol·licitud es presentarà en dues còpies i original, que serà tornat després de compulsar-lo.  
2. Les sol·licituds hauran d'acompanyar-se, a més de la documentació addicional que per a cada una de les ajudes concretes s'estableix en els corresponents articles d'aquesta ordre, dels documents que a continuació s'indiquen:  
a) Documentació acreditativa i identificativa de l'entitat o de la persona sol·licitant i, en el cas d'entitats, del representant legal.  
b) Documentació acreditativa de trobar-se el sol·licitant al corrent en les obligacions tributàries i davant la Seguretat Social, en els casos requerits i en els termes establits en l'Ordre de 30 de maig de 1996, de la Conselleria d'Economia i Hisenda, (DOGV núm. 2.775, de 21 de juny de 1996), la validesa de la qual haurà d'estendre's al moment en què finalitze el termini de presentació de sol·licituds o a la de l'atorgament de l'ajuda, en el cas que aquesta fóra anterior.  
Entre aquesta documentació, i només respecte d'aquella que corresponga a l'Agència Estatal Tributària, haurà d'aportar-se:   
. Autorització expressa al Servici Valencià d'Ocupació i Formació per a demanar davant l'Agència Estatal de l'administració Tributària les dades tributàries expressives d'estar al corrent en el compliment de les obligacions fiscals, mitjançant l'ompliment del corresponent model normalitzat.   
. En el supòsit de falta d'autorització, haurà de presentar-se un certificat d'estar al corrent en el compliment de les obligacions tributàries, la validesa del qual haurà d'estendre's a la data de finalització del termini de presentació de sol·licituds.   
c) A més del que preveu l'apartat anterior, s'aportarà una declaració responsable de no estar sotmesos en les altres prohibicions per a obtenir la condició de beneficiari, assenyalades en els apartats 5.1 i 5.2 de l'article 3 d'aquesta ordre.  
d) Dos exemplars originals de les dades de domiciliació bancària, segons model normalitzat (fitxa de manteniment de tercers). Al seu torn, i en virtut de l'article 4.1. c) de l'Ordre de 15 de febrer del 2005, de la Conselleria d'Economia, Hisenda i Ocupació, (DOGV núm. 4.959, de 4 de març del 2005), s'aportarà un certificat de l'entitat bancària en el qual s'acredite la titularitat del compte bancari corresponent.  
e) Si és el cas, una declaració responsable de les ajudes de minimis concedides per qualsevol projecte al beneficiari durant els tres últims anys, comptats des de la primera ajuda obtinguda d'acord amb la norma de minimis, amb indicació d'import, d'organisme, de data de concessió i de règim d'ajudes en què s'empara, o si és el cas, declaració de no haver-ne rebuda cap.  
3. Quan la sol·licitud no reunisca els requisits assenyalats en l'article 70 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o no s'acompanye la documentació que d'acord amb aquesta ordre resulte exigible, es requerirà l'interessat perquè en el termini de 10 dies esmene la falta o acompanye els documents preceptius, amb indicació que, si no ho fera així, es considerarà que desisteix de la petició, amb una resolució prèvia que haurà de ser dictada en els termes que preveu l'article 42 de l'esmentada Llei.  
Article 5. Instrucció i procediment de concessió.   
1. La concessió de les ajudes del títol III d'aquesta ordre es tramitarà en règim de concurrència competitiva, en els termes establits en el títol I de la Llei 38/2003, 17 de novembre, General de Subvencions.   
La instrucció del procediment de concessió d'aquestes subvencions correspondrà a la Direcció Territorial d'Ocupació del SERVEF.   
Després de l'avaluació i l'examen dels expedients completats cada mes, i fins a l'esgotament del crèdit disponible de conformitat amb el pressupost de la Generalitat Valenciana per a l'exercici 2006, la comissió de valoració emetrà un informe en què es concrete el resultat de l'avaluació efectuada. Aquest informe determinarà els projectes seleccionats, així com l'import de l'ajuda que individualment s'ha assignat a cada un. La Comissió de Valoració tindrà en compte, a l'hora de realitzar l'informe abans mencionat, els criteris objectius següents:   
a) La creació de llocs de treball de caràcter estable.  
b) La viabilitat tècnica, econòmica i financera.  
c) Projectes l'activitat empresarial dels quals contribuïsca a la millora del medi ambient o presten servicis d'assistència als sectors de població més necessitats, com xiquets, ancians i joves amb dificultats d'integració social.  
L'òrgan instructor, a la vista de l'expedient i de l'informe de la comissió de valoració, formularà la corresponent proposta de resolució per a remetre-la a l'òrgan competent.   
La Comissió de Valoració, com a òrgan col·legiat, s'ajustarà en el funcionament al règim establit per a aquests en els articles 22 a 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Aquest òrgan podrà ser assessorat per experts externs al SERVEF.  
2. En virtut del Reial Decret 357/2006, de 24 de març, pel qual es regula la concessió directa de determinades subvencions en els àmbits de l'ocupació i de la formació professional ocupacional, s'exceptuen de la tramitació per a la concessió de les ajudes mitjançant el règim de concurrència competitiva les ajudes regulades en els títols II i IV d'aquesta ordre, les quals s'atorgaran mitjançant concessió directa.   
Aquestes ajudes s'atorgaran fins a esgotar el crèdit disponible, de conformitat amb el pressupost de la Generalitat Valenciana per a l'exercici 2006, segons l'ordre en què la sol·licitud haja tingut entrada en el registre de l'òrgan competent per a tramitar-les en qualsevol dels registres del SERVEF, o en qualsevol altre dels previstos per l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que es complisquen els requisits exigits en aquesta ordre i s'acompanye la documentació exigida per a concedir cada tipus d'ajuda.  
3. L'òrgan competent per a la tramitació de les sol·licituds podrà demanar dels interessats l'aportació addicional d'altres documents o dades aclaridores que considere necessaris per a resoldre sobre la sol·licitud presentada.  
Article 6. Resolució de concessió de les ajudes  
1. La competència per a resoldre sobre les sol·licituds formulades correspon als directors territorials d'Ocupació dins dels respectius àmbits territorials, per delegació de la directora general del SERVEF, d'acord amb la Resolució d'1 d'octubre del 2003, de la directora general del SERVEF, sobre delegació de competències en matèria de personal, de gestió econòmica i de contractació administrativa.  
2. El termini màxim per a resoldre i notificar la resolució procedent serà de sis mesos a comptar des de l'endemà de la presentació de la sol·licitud en qualsevol dels registres d'entrada del SERVEF.   
3. Transcorregut el termini anterior sense que s'haja dictat i notificat resolució expressa, s'entendrà desestimada la pretensió per silenci administratiu, de conformitat amb el que preveu l'article 44.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció de la Llei 4/99, de 13 de gener, en relació amb el que disposa l'article 55 de la Llei 9/2001, de 27 de desembre, de Mesures Fiscals, de Gestió Administrativa i d'Organització de la Generalitat Valenciana; i això sense perjuí que subsistisca l'obligació legal de resoldre sobre la sol·licitud.  
4. La resolució de concessió de les ajudes fixarà expressament la quantia i incorporarà, si és el cas, les condicions, les obligacions i les determinacions accessòries a què ha de subjectar-se la persona beneficiària d'aquestes, i es notificarà a les persones interessades en els termes que preveu l'article 58 de la Llei 30/92, abans mencionada.  
5. Les resolucions que dicte la directora general del SERVEF esgoten la via administrativa, i contra aquestes les persones interessades podran interposar-hi un recurs contenciós administratiu en el termini de dos mesos a comptar des de l'endemà de la notificació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que estableixen els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, un recurs de reposició davant aquest mateix òrgan en el termini d'un mes computat en els termes ja dits, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció de la Llei 4/1999, de 13 de gener. I això, sense perjuí de la possibilitat que les persones interessades puguen exercir-ne, si és el cas, qualsevol altre que consideren procedent.  
Davant de la desestimació per silenci administratiu podrà interposar-s'hi un recurs idèntic, en el termini de sis mesos des que haguera finalitzat el termini que per a dictar i notificar la resolució expressa es menciona en el punt 3 d'aquest article, tot això de conformitat amb el que disposa l'article 46.1 de la Llei 29/98, de 13 de juliol, Reguladora de la Jurisdicció Contenciosa Administrativa; i sense perjuí del que disposen els articles 116 i 117, abans mencionats.   
Article 7. Resolució d'incidències  
1. L'òrgan competent per a la concessió de les ajudes previstes en la present ordre resoldrà les incidències que es produïsquen després de la concessió, com ara pròrrogues de terminis, modificacions justificades o qualsevol variació de les condicions particulars de la concessió.  
2. La persona o l'entitat beneficiària haurà de comunicar durant el termini de vigència de l'expedient, la sol·licitud o la concessió d'altres ajudes públiques o privades que haguera sol·licitat o obtingut per al mateix projecte o actuació que se subvenciona mitjançant la present ordre.  
3. Les ajudes establides en aquesta ordre són incompatibles amb qualssevol altres ajudes contingudes en els programes de Foment d'Ocupació de la Generalitat Valenciana o de l'Estat que tinguen el mateix objecte, excepte les bonificacions de quotes a la Seguretat Social.  
4. D'acord amb la normativa comunitària sobre acumulació d'ajudes, l'import total d'aquestes haurà de respectar un dels límits fixats per un dels règims d'ajudes en què s'empare.  
Article 8. Control de les ajudes  
1. Correspondrà a les direccions territorials d'Ocupació dur a terme la funció de control de les subvencions concedides, així com l'avaluació i el seguiment del present Programa.   
2. Per a la realització d'aquestes funcions s'utilitzaran tots els mitjans que estiguen a disposició del SERVEF, fins i tot la contractació amb tercers, i la col·laboració en el marc que hi escaiga amb la Inspecció de Treball i Seguretat Social.  
3. El beneficiari estarà obligat a sotmetre's a les actuacions de control financer previst en l'article 45 de la Llei 38/2003, de 17 de novembre, General de Subvencions que realitze la Intervenció General i, si és el cas, de les institucions comunitàries, en el cas que les ajudes estiguen cofinançades pel Fons Social Europeu. A aquests efectes haurà de disposar dels llibres comptables, registres diligenciats i la resta de documents auditats com cal en els termes exigits per la legislació mercantil i sectorial aplicable al beneficiari en cada cas. Així mateix, estarà obligat a conservar els documents justificatius de l'aplicació dels fons rebuts, inclosos els documents electrònics, mentre puguen ser objecte de les actuacions de comprovació i control. De la mateixa manera, el beneficiari haurà de complir amb l'obligació de col·laboració amb el control financer de conformitat amb el que disposa l'article 46 de la Llei 38/2003, de 17 de novembre, General de Subvencions.  
Article 9. Liquidació de les ajudes  
La liquidació de les ajudes s'efectuarà una vegada complits els requisits establits per a cada una i justificats documentalment tal com s'especifique per a cada programa en els articles corresponents d'aquesta ordre o en la corresponent resolució de concessió. La presentació de justificacions per a les ajudes previstes en el capítol II del títol III haurà de tenir lloc en el termini que s'especifique, si és el cas, en la resolució i, en tot cas, com a data límit, el 21 de novembre del 2006. Correspondrà als directors territorials d'Ocupació, per delegació de la directora general del SERVEF, el reconeixement de l'obligació i la proposta de pagament, d'acord amb la Resolució d'1 d'octubre del 2003, esmentada en l'article 6 de la present ordre.  
Article 10. Obligacions del beneficiari  
Sense perjuí del que disposa l'article 14 de la Llei 38/2003, de 17 de novembre, General de Subvencions, són obligacions del beneficiari:  
a) Acreditar la realització de l'activitat que fonamenta la concessió de l'ajuda, així com el compliment dels requisits i de les condicions que determinen aquesta concessió.  
b) Facilitar totes les dades i la informació, en qüestions relacionades amb les subvencions concedides, que li siguen requerides pel SERVEF, així com comunicar a aquest òrgan les incidències i les variacions que es produïsquen amb relació a aquelles.  
c) Complir les obligacions imposades per la legislació específica aplicable.  
d) Als afectes de difusió pública, en el cas de cofinançament del Fons Social Europeu, el sol·licitant de l'ajuda haurà de subjectar-se al que preveu el Reglament (CE) número 1.159/2000, de 30 de maig del 2000, de la Comissió, sobre activitats d'informació i de publicitat que han de dur a terme els estats membres en relació amb les intervencions dels fons estructurals.  
Article 11. Minoració, resolució, modificació i reintegrament de les ajudes concedides.   
1. La justificació parcial de l'ajuda concedida donarà lloc a la minoració de la subvenció.  
2. L'incompliment pel beneficiari de qualsevol dels requisits, les obligacions, les condicions i la resta de circumstàncies que van donar lloc a l'atorgament de la subvenció, donarà lloc a la incoació, per l'òrgan competent, del corresponent expedient que podrà finalitzar si és el cas amb la resolució de la subvenció concedida, i l'obligació de reintegrar les ajudes percebudes i els interessos de demora des del moment del pagament d'aquesta. En la tramitació del procediment es garantirà el dret de l'interessat a l'audiència.  
3. Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.  
4. A més de les causes d'invalidesa de la resolució de concessió, arreplegades en l'article 36 de la LGS, donaran lloc a l'obligació de reintegrar, totalment o parcialment, les quantitats percebudes, així com l'exigència de l'interés de demora des de la data del pagament de la subvenció fins que s'acorde la procedència del reintegrament d'aquesta, els casos previstos en l'article 37 de la mateixa Llei.  
Quan el compliment pel beneficiari o, si és el cas, l'entitat col·laboradora s'aproxime de manera significativa al compliment total i aquests acrediten una actuació inequívocament tendent a la satisfacció dels seus compromisos, la quantitat a reintegrar estarà determinada per l'aplicació dels criteris enunciats, en el paràgraf n) de l'apartat 3 de l'article 17 de l'esmentada Llei 38/ 2003, General de Subvencions. En aquests casos d'incompliments parcials l'òrgan competent determinarà la quantitat a reintegrar pel beneficiari responent al principi de proporcionalitat en funció dels costos justificatius i les actuacions acreditades, de conformitat amb el que disposa el número 2 de l'article 37 de la Llei 38/2003, General de Subvencions, i en relació amb la lletra n), de l'apartat 3 de l'articule 17 d'aquesta Llei, ja mencionat.  
5. El que disposen els paràgrafs precedents s'aplicarà sense perjuí de la possible qualificació dels fets com a infracció administrativa i la incoació del corresponent procediment sancionador, de conformitat amb el que disposen els articles 52 i següents de l'Esmentada Llei General de Subvencions  
6. El procediment de reintegrament de subvencions es regirà pel que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; i pel que disposa el títol II capítol II de la LGS i en la Resolució de 12 d'abril del 2004 del Servici Públic d'Ocupació Estatal.  
TÍTOL II  
Ajudes a les persones treballadores desocupades que   
creen llocs de treball a través de l'activitat   
empresarial independent  
Article 12. Objecte i àmbit  
1. L'objecte del present títol és establir per a l'any 2006, en l'àmbit de la Comunitat Valenciana, un programa de promoció de l'ocupació generada per les persones desocupades que es constituïsquen en personal treballador autònom o passen a desenvolupar una activitat professional per compte propi.  
2. L'àmbit subjectiu de les ajudes objecte d'aquest títol comprén els beneficiaris següents:  
a) Les persones desocupades, inscrites en el corresponent Centre SERVEF d'Ocupació, que es constituïsquen en personal treballador autònom o professional durant l'any 2006. S'entendrà per personal treballador autònom o per compte propi aquell que realitza de forma habitual, personal i directa una activitat econòmica a títol lucratiu sense subjecció per això a contracte de treball i encara que utilitze el servici remunerat d'altres persones. No tindran aquesta consideració els socis de societats mercantils de capital.  
b) El personal treballador autònom o professional podrà ser beneficiari de l'ajuda prevista en l'article 13.1.c), amb independència de l'any en què s'haja constituït com a tal.  
Article 13. Accions susceptibles de suport  
Les ajudes que s'estableixen en la present ordre es dirigeixen a promoure i a ajudar a finançar projectes empresarials i de generació d'ocupació.  
En atenció als beneficiaris aquestes ajudes es concreten en:  
1. Per a les persones desocupades, inscrites en el corresponent centre SERVEF d'Ocupació, que es constituïsquen en personal treballador autònom o professional durant l'any 2006, i l'activitat del qual es domicilie a la Comunitat Valenciana. Les persones beneficiàries hauran d'haver estat inscrits com a personal desocupat fins a l'inici de l'activitat i no han d'haver figurat enquadrades en el Règim Especial de Treballadors Autònoms o en el Cens d'Obligats Tributaris en els nou mesos anteriors a l'inici d'aquesta:  
a) Subvencions, per una sola vegada, en quantia de 3.005,06 euros per cada persona desocupada que es constituïsca en treballador autònom o professional liberal per compte propi. Per a l'obtenció d'aquestes ajudes s'haurà de tenir reconegut el dret a la subvenció financera del paràgraf següent. Aquesta quantia podrà incrementar-se en 1.500 euros addicionals quan la beneficiària de l'ajuda siga una dona desocupada. Aquestes ajudes es concediran de forma conjunta i acumulada, o separadament en el cas que no existisca crèdit adequat i suficient, en el pressupost de la Generalitat Valenciana per a l'any 2006.  
b) Subvencions per a la reducció d'interessos de préstecs destinats a finançar les inversions necessàries per a la constitució de les persones desocupades en personal treballador autònom o per compte propi.  
Per a ser subvencionables, els préstecs hauran de ser concedits per aquelles entitats de crèdit que tinguen subscrit, a aquest efecte, el corresponent conveni de col·laboració financera amb la Conselleria d'Economia, Hisenda i Ocupació.  
Perquè els préstecs siguen subvencionables aquests han de contemplar una clàusula en què s'especifique que aquest préstec reuneix les condicions i les característiques expressades en aquests convenis.   
La quantia de l'ajuda financera podrà ser de fins a tres punts de reducció en els interessos de préstecs destinats a finançar inversions necessàries per a la constitució en personal treballador per compte propi. Es calcularà com si els interessos de cada any es meritaren d'una sola vegada en el moment de concessió del préstec. El tipus d'interés podrà ser fix o variable i es determinarà anualment en la forma que establisquen els convenis en vigor.  
Sense perjuí que els préstecs es concerten per una xifra superior, l'import objecte de la subvenció estarà comprés entre 3.005 euros i 50.000 euros. La persona peticionària haurà d'adjuntar una memòria de les inversions realitzades sense IVA, segons model normalitzat. Al valor total de les inversions realitzades, i en concordança amb l'apartat 4 d'aquest article, se li restarà un 25% d'aquest per a obtenir l'import màxim del préstec subvencionable.  
En els préstecs l'import dels quals no supere els 12.020,24 euros, l'amortització serà com a màxim de cinc anys, i en els superiors a aquest import, podrà ser fins de huit anys, tot això sense perjuí que puguen concertar-se operacions de major duració i quantia, i en aquest cas, el tram que excedisca de l'anteriorment indicat no serà objecte de subvenció.  
El préstec haurà de formalitzar-se amb anterioritat a la sol·licitud de l'ajuda, però sempre dins de l'any 2006.   
No es podran subvencionar els contractes de pòlissa de crèdit, lísing, ni arrendament financer, ni altres contractes diferents del préstec, ni els préstecs que no tinguen com a únic prestatari el sol·licitant de la subvenció.  
Els préstecs objecte d'aquesta subvenció no poden ser cancel·lats durant el primer any de la seua vigència. Si es produïra aquesta cancel·lació dins del mencionat període, la persona prestatària haurà de tornar a la Generalitat Valenciana la totalitat de la subvenció concedida. Si l'amortització anticipada es produeix una vegada transcorregut el primer any i amb l'autorització prèvia del SERVEF, haurà de reintegrar-se la part de la subvenció financera no meritada.  
Per a ser persones beneficiàries de les ajudes compreses en les lletres a) i b) d'aquest article, la memòria de la inversió realitzada haurà de reflectir una quantia mínima de 12.000 €, sense IVA, i s'hauran de presentar les corresponents factures justificatives. A aquests efectes, únicament s'entendrà per inversió, la realitzada en immobilitzat segons ho defineix el vigent pla de comptabilitat general.   
Les ajudes compreses en les lletres a) i b) d'aquest article estan finançades pel Fons Social Europeu en un 70% a través del Programa Operatiu Integrat de la Generalitat Valenciana C(2001) 249, de 7 de març del 2001, aprovat per Decisió de la Comissió. L'ajuda addicional per a dones desocupades establida en l'apartat a) està finançada pel Fons Social Europeu en un 75% a través del Programa Operatiu Integrat de la Generalitat Valenciana C (2001) 249, de 7 de març del 2001, aprovat per Decisió de la Comissió.  
c) Subvencions al personal treballador autònom o professional per compte propi, per una sola vegada, en quantia de 3.000 euros, com a ajuda a la contractació per temps indefinit i a jornada completa del seu primer treballador. Aquesta quantia s'incrementarà en 1.000 euros addicionals quan la persona contractada siga una dona desocupada. Aquestes ajudes no es concediran per la contractació de parents per consanguinitat o afinitat, fins al segon grau inclusivament, de l'empresari sol·licitant. La persona treballadora contractada haurà de figurar inscrita com a desocupada en el corresponent centre SERVEF d'Ocupació. Aquesta subvenció podrà concedir-se al personal treballador autònom o professional per compte propi, amb independència de l'any en què hagueren començat a desenvolupar la seua activitat i, si és el cas, percebut ajudes per la constitució com a personal treballador autònom.  
Les persones beneficiàries d'aquestes ajudes assumeixen l'obligació de no cessar en l'activitat per compte propi en un mínim de tres anys i no rescindir la relació laboral amb el personal treballador per la contractació del qual es va atorgar l'ajuda almenys durant dos anys. En cas de resolució anticipada de la relació laboral amb el personal treballador per la contractació del qual es va atorgar l'ajuda, la persona beneficiària haurà de procedir a la substitució del personal treballador per un altre que reunisca els requisits establits. Aquesta substitució haurà de produir-se en el termini d'un mes des que es va produir la resolució del contracte anterior i comunicar-se a l'administració en el termini de quinze dies des de la data del nou contracte. En qualsevol altre cas, la persona beneficiària haurà de reintegrar a la Generalitat Valenciana la totalitat de la subvenció percebuda.  
Aquesta ajuda està finançada pel Fons Social Europeu en un 70% a través del Programa Operatiu Integrat de la Generalitat Valenciana C (2001) 249, de 7 de març del 2001, aprovat per Decisió de la Comissió.  
Aquesta ajuda està inclosa en el Règim d'Ajudes d'Estat núm. N141/2001 règim d'ajudes a l'ocupació lligada a la inversió de la Comunitat Valenciana que ha sigut declarat compatible amb el mercat comú per carta de la Comissió de 28 de febrer del 2002.  
2. Les ajudes previstes en el present article seran incompatibles amb les ajudes a l'autoocupació de persones discapacitades, l'ocupació estable de personal treballador per compte d'altri, i amb qualsevol altra rebuda pel mateix concepte en els últims tres anys.  
3. La percepció de l'ajuda per la contractació del primer treballador serà incompatible amb qualsevol altra que no consistisca en bonificacions de quotes a la Seguretat Social, i que pogueren correspondre per aquesta contractació.  
4. En tot cas, la persona o l'entitat beneficiària de les ajudes establides en aquest article haurà de contribuir al finançament de les despeses derivades de l'actuació per a la qual es concedisca la subvenció, almenys, en un percentatge no inferior al 25% d'aquests. L'incompliment del que disposa aquest apartat determinarà la denegació de la subvenció corresponent.  
5. En cap cas podran ser beneficiàries d'aquestes ajudes les societats civils i les comunitats de béns.  
Article 14. Requisits  
1. Les persones sol·licitants de les subvencions podran haver iniciat l'activitat a partir de l'1 de gener del 2006 i com a màxim fins al 30 de setembre del 2006, circumstància que haurà de quedar acreditada en la documentació que s'indica en l'article següent de la present ordre. Es considerarà a aquests efectes com a data d'inici la que conste en el document de Declaració d'Alta en el Cens d'Obligats Tributaris (mod. 036). Aquest requisit no serà exigible per a les ajudes a la contractació del primer treballador establides en aquesta ordre.  
2. La persona sol·licitant de la subvenció a més haurà de tenir concedit un préstec en els termes assenyalats en l'article 13.1.b).  
Article 15. Documentació i terminis  
1. A més d'acompanyar-se amb la documentació requerida en l'article 4, hauran d'adjuntar-se a les sol·licituds els documents següents:  
a) Memòria de l'activitat que es realitza.   
b) Memòria relativa a les inversions realitzades, sense IVA, en immobilitzat segons Pla General Comptable, i s'acompanyaran les factures o els documents acreditatius de la realització d'aquelles. Aquestes factures hauran de ser emeses amb anterioritat a la data de la sol·licitud de l'ajuda i com a data límit des de l'1 d'octubre de l'any 2005.   
c) Còpia de la targeta de demanda d'ocupació actualitzada o certificat del centre SERVEF d'Ocupació que acredite la condició de persona inscrita com a desocupada en la data de la Declaració d'Alta en el Cens d'Obligats Tributaris (mod. 036).  
d) Pòlissa del préstec formalitzat, d'acord amb les condicions establides en el conveni de col·laboració amb les entitats financeres.  
e) Informe emés per l'òrgan competent de la Seguretat Social sobre la vida laboral de la persona sol·licitant de la subvenció o, si és el cas, de la persona per raó del qual ocupació se sol·licite l'ajuda.  
f) Declaració d'Alta en el Cens d'Obligats Tributaris (mod. 036) i resolució o certificat de la Tresoreria General de la Seguretat Social relativa a la inclusió en el règim especial corresponent de la Seguretat Social o, en el cas de professionals col·legiats, acreditar la condició d'exercents mitjançant certificat emés per l'òrgan competent (AEAT) en què consten les altes i les baixes en el Cens d'Obligats Tributaris.  
g) Quan se sol·licite l'ajuda per la contractació del primer treballador, una declaració responsable relativa al parentiu d'aquest amb la persona sol·licitant, així com una altra relativa al compromís de mantenir el lloc de treball subvencionat un mínim de dos anys, o de tornar, en qualsevol altre cas, la subvenció percebuda. Aquesta declaració s'acompanyarà amb un certificat de vida laboral de l'empresa, expedit per la Tresoreria de la Seguretat Social. Així mateix, s'aportarà una còpia compulsada del contracte de treball que dóna lloc a l'ajuda, comunicat com cal al centre SERVEF, o una còpia del contracte firmat per les parts juntament amb el justificant de la comunicació telemàtica al SERVEF, i l'alta del treballador en la Seguretat Social.   
2. El termini de presentació de les sol·licituds d'ajudes per a la constitució en personal treballador autònom o professional per compte propi establides en l'article 13.1.a) i b) serà des de l'endemà de la publicació de la present ordre fins al 30 de setembre del 2006. Les sol·licituds presentades hauran d'anar acompanyades, a més de la documentació general arreplegada en aquest article, amb la Declaració d'Alta en el Cens d'Obligats Tributaris (mod. 036). Aquestes sol·licituds hauran de presentar-se en el termini màxim de dos mesos des de la Declaració d'Alta en el Cens d'Obligats Tributaris (mod. 036) del personal treballador autònom o professional, i en tot cas, fins al 30 de setembre del 2006, llevat que aquesta Declaració d'Alta en el Cens d'Obligats Tributaris siga anterior a la data de publicació d'aquesta ordre, i en aquest cas el termini de dos mesos començarà a partir de l'endemà de la publicació.  
3. Les sol·licituds d'ajudes per a primera contractació hauran de presentar-se en el termini màxim de dos mesos següents a la data en què s'efectue la contractació objecte de l'ajuda. Per a les contractacions formalitzades en el període previ a la publicació de la present convocatòria el còmput del termini de dos mesos s'iniciarà a partir de l'endemà d'aquesta publicació. El termini de presentació de les sol·licituds de les ajudes per a la primera contractació establides en l'article 13.1.c) serà des de l'endemà de la publicació de la present convocatòria fins al 30 de juny del 2006.   
Article 16. Liquidació de les ajudes  
1. La liquidació de les ajudes s'efectuarà una vegada acreditat l'inici de l'activitat laboral o l'activitat subvencionada per part de la persona beneficiària mitjançant la presentació de la documentació arreplegada en l'article anterior.  
2. Les subvencions concedides en concepte de reducció d'interessos s'endossaran d'una sola vegada a l'entitat creditícia que haguera concedit el préstec, que practicarà l'amortització del principal en la quantia d'aquelles.  
Article 17. Obligacions de la persona beneficiària  
A més del compliment de les establides amb caràcter general en l'article 10 de la present Ordre, les persones beneficiàries de les ajudes tindran l'obligació de mantenir l'activitat laboral per compte propi un mínim de tres anys, i mantenir el lloc de treball per raó del qual l'empresa perceba la subvenció durant un temps mínim de dos anys. Així mateix, assumeix l'obligació de no cancel·lar el préstec durant el primer any de vida. En el termini de dos mesos següents a la notificació de la resolució de concessió de l'ajuda, la persona beneficiària haurà d'aportar un quadre d'amortització i/o informació bancària acreditativa en els quals conste que s'ha aplicat la subvenció financera a reduir el principal del préstec. En cas contrari, estaran obligats a reintegrar les subvencions percebudes conforme a l'article 11 d'aquesta mateixa ordre.  
Article 18. Reintegrament parcial de la subvenció financera  
L'amortització anticipada del préstec amb l'autorització prèvia del SERVEF, una vegada transcorregut el període de manteniment obligatori, donarà lloc a l'obligació de reintegrar la part de subvenció financera no meritada.  
TÍTOL III  
Projectes i empreses qualificats com a I+E  
CAPÍTOL I  
Qualificació i inscripció  
Article 19. Definició  
1. Podran obtenir la consideració d'I+E els projectes empresarials promocionats i/o amb el suport d'una corporació local o de la Generalitat Valenciana, a fi de crear activitat econòmica i generar llocs de treball en el seu àmbit territorial.  
2. Correspon al director territorial d'Ocupació corresponent atorgar a un projecte o empresa la qualificació com a I+E.  
Article 20. Requisits  
Perquè un projecte empresarial puga ser qualificat com a I+E, haurà de complir amb els requisits següents:  
1. Que una corporació local, mitjançant un acord de l'òrgan competent i amb referència expressa al projecte empresarial, o que la Generalitat Valenciana done el seu suport. S'entendrà que existeix el referit suport quan es pose a disposició del promotor l'aportació de recursos econòmics i/o de materials, com ara infraestructures o servicis que l'ajuden en la posada en pràctica i la gestió del negoci. En el cas de la Generalitat Valenciana, s'entendrà que aquest suport es produeix quan el director territorial d'Ocupació emeta un informe favorable de viabilitat del projecte empresarial, emparat en els informes realitzats per les entitats col·laboradores del SERVEF.  
2. Que contemple la contractació de personal treballador o la incorporació de socis al projecte de cooperatives o de societats laborals.  
3. Que la plantilla prevista, en constituir-se en empresa, no siga superior a 25 persones treballadores. En el cas que la plantilla efectiva sobrepasse aquest nombre, només podrà concedir-se ajuda a l'empresa per un nombre de persones treballadores que no excedisca la referida xifra.  
4. Que es tracte d'una empresa de nova creació, o que tractant-se d'una empresa preexistent, el projecte es concrete en la creació d'un nou centre de treball d'aquesta i se n'amplie la plantilla. En aquest supòsit l'ajuda es concedirà per l'augment net efectiu de la plantilla de l'empresa i es condicionarà al manteniment, almenys durant tres anys, d'aquest increment net i que l'obertura del nou centre de treball no supose el tancament o el trasllat d'instal·lacions preexistents o la disminució de l'ocupació en aquestes.  
5. Que la producció de béns o de servicis estiga relacionada amb activitats econòmiques emergents o que, dins d'una activitat tradicional en la zona, cobrisca necessitats no satisfetes en l'estructura existent.  
6. Que reunisca condicions de viabilitat tècnica, econòmica i financera.  
Article 21. Sol·licitud de qualificació com a I+E  
1. El promotor de projectes que pretenguen la qualificació com a I+E hauran de sol·licitar-ho a les direccions territorials d'Ocupació en el model que es formule a aquest efecte. A la sol·licitud s'adjuntarà un certificat de l'administració pública col·laboradora en què s'especifique, de forma quantificada, concreta i especifica, la infraestructura, els instruments o els mitjans amb què es dóna suport al projecte empresarial, i s'hi unirà un informe raonat i documentació d'aquesta administració sobre la viabilitat del projecte empresarial, on es detallaran els aspectes tècnics de producció i de comercialització, així com la valoració sobre les distintes fonts de finançament amb què compte el projecte. S'hi adjuntarà, així mateix, una declaració del promotor de no haver iniciat l'activitat empresarial referida, si és el cas, al nou centre de treball.   
2. No obstant el que disposa el paràgraf precedent, i sempre que la corporació local no haja emés l'informe de viabilitat sobre el projecte, les persones promotores d'aquests podran sol·licitar la qualificació com a I+E al director territorial d'Ocupació, en el model que es formule a aquest efecte, acompanyant en tot cas:  
a) Certificat de l'administració col·laboradora en què s'especifique de forma quantificada, concreta i especifica la infraestructura, els mitjans i els instruments posats a disposició del promotor per a l'execució i/o la gestió del projecte.  
b) Memòria explicativa de la viabilitat del projecte empresarial, on es detallen els aspectes tècnics de producció i de comercialització, així com pla d'inversions que es realitzarà, amb expressió detallada de les fonts de finançament.  
c) Declaració del promotor de no haver iniciat l'activitat empresarial.  
3. Igualment podran sol·licitar la qualificació com a I+E les empreses constituïdes dins d'un termini màxim de sis mesos anteriors al moment en què es formula la sol·licitud de qualificació, sempre que no hagen iniciat l'activitat. La sol·licitud es presentarà en els mateixos termes i forma previstos en els números 1 i 2.  
Article 22. Resolució sobre qualificació com I+E  
El director territorial d'Ocupació emetrà la resolució corresponent en els terminis que a continuació es determinen:  
a) Un mes següent a la presentació de la sol·licitud en els supòsits previstos en el número 1 de l'article anterior.  
b) Tres mesos següents a la presentació de la sol·licitud en els supòsits previstos en el paràgraf 2 de l'article anterior.  
El venciment dels terminis anteriorment indicats sense que s'haja dictat i notificat la resolució expressa del procediment legitimarà les persones interessades a entendre desestimada la sol·licitud, de conformitat amb el que preveu l'article 43 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció de la Llei 4/1999, de 13 de gener, i sense perjuí de l'obligació de resoldre establida en l'apartat 1 d'aquest article.  
Article 23. Inscripció en el Registre administratiu d'I+E  
1. Els projectes empresarials o les empreses existents que es qualifiquen com a I+E, s'inscriuran en el Registre d'I+E, dependent del SERVEF, en el termini màxim dels 30 dies següents a aquesta qualificació. En la inscripció es farà constar, com a mínim, la informació següent:  
a) Identificació del promotor del projecte o de l'empresa qualificada com a I+E.  
b) Identificació de l'administració que li dóna suport, així com de les formes d'aquest suport.  
c) Definició i objecte del projecte.  
d) Domicili social de la I+E.  
e) Nombre previst de llocs de treball que es crearan.  
f) Venciment del termini per a constituir-se en empreses o iniciar la seua activitat.  
2. En els 12 mesos següents a la resolució de qualificació d'I+E, les persones promotores hauran de constituir les empreses corresponents o, si és el cas, procedir a l'obertura del nou establiment, així com iniciar l'activitat productiva objecte del projecte. Transcorregut aquest termini sense que s'haja iniciat aquesta activitat, la qualificació quedarà sense efecte, i es practicarà el corresponent assentament registral.  
Les empreses que tinguen el seu origen en projectes d'I+E podran constituir-se sota qualsevol forma jurídica, incloses les distintes fórmules d'economia social, com ara cooperatives o societats laborals.  
S'entendrà que una empresa està constituïda des del moment de la inscripció en el corresponent registre mercantil o, si és el cas, en el Registre de Cooperatives, quan es tracte d'empresari individual o comunitat de béns, quan es produïsca la Declaració d'Alta en el Cens d'Obligats Tributaris (mod. 036).  
S'entendrà que inicia l'activitat productiva quan cause alta en el Cens d'Obligats Tributaris (mod. 036).  
CAPÍTOL II  
Subvencions per a les empreses qualificades com a I+E  
Article 24. Subvencions  
Els projectes empresarials i empreses qualificats com a I+E, conforme al que estableix el capítol anterior, podran sol·licitar les subvencions següents, que es finançaran a càrrec dels pressupostos de la Generalitat Valenciana:  
a) Subvenció financera: per a la reducció d'interessos de préstecs per a inversions destinades a la creació i la posada en marxa d'empreses qualificades com a I+E.  
Aquesta subvenció serà equivalent a la reducció de fins a tres punts de l'interés fixat per l'entitat de crèdit pública o privada que concedisca el préstec a la persona sol·licitant, pagadora d'una sola vegada. Es calcularà com si els interessos de cada any es meritaren d'una sola vegada en el moment de concessió del préstec. El tipus d'interés podrà ser fix o variable i es determinarà anualment en la forma que establisquen els convenis en vigor.  
Aquesta subvenció tindrà com a límit la quantia de 5.108,60 euros per lloc de treball que es cobrisca mitjançant una contractació indefinida. S'entendrà inclòs com a lloc de treball creat el de la mateixa persona promotora, la qual cosa s'acreditarà mitjançant la Declaració d'Alta en el Cens d'Obligats Tributaris (mod. 036) i/o l'alta en el Règim de la Seguretat Social que corresponga.  
Els préstecs per a ser subvencionats hauran de ser concedits per entitats que tinguen subscrit l'oportú conveni, amb aquest fi, amb la Conselleria d'Economia, Hisenda i Ocupació. No seran subvencionables els préstecs que no reunisquen les condicions i les característiques expressades en aquests convenis.  
Aquesta subvenció és incompatible amb les de la mateixa classe, establides en altres preceptes d'aquesta ordre.  
El préstec, per a ser subvencionat, haurà de formalitzar-se després de la qualificació com a I+E del projecte o de l'empresa, i com a màxim fins a un any després d'haver-se iniciat l'activitat  
No es podran subvencionar els contractes de pòlissa de crèdit, lísing, ni arrendament financer, ni altres contractes diferents del del préstec.  
Els préstecs objecte d'aquesta subvenció no poden ser cancel·lats durant el primer any de la seua vigència. Si es produïra aquesta cancel·lació dins del mencionat període, la persona prestatària haurà de tornar a la Generalitat Valenciana la totalitat de la subvenció concedida. Si l'amortització anticipada es produeix una vegada transcorregut el primer any i amb l'autorització prèvia del SERVEF, haurà de reintegrar-se la part de la subvenció financera no meritada.  
b) Subvenció de suport a la funció gerencial: per a ajudes a la persona promotora o empresària en la presa de decisions necessàries per al funcionament de l'empresa. Aquesta subvenció podrà revestir les modalitats següents:  
. Ajuda per tutoria, entenent-se per això l'acompanyament tècnic que una persona experta aliena a l'empresa, persona física o jurídica que reunisca garanties de solvència i professionalitat suficients segons el parer del SERVEF, presta al promotor o a l'empresari en les seues activitats gerencials, durant un termini determinat.  
. Ajuda per formació, que inclourà els cursos que el promotor o l'empresari puga rebre per a obtenir i millorar els seus coneixements sobre la funció gerencial.  
. Ajuda per la realització externa d'estudis i d'informes sobre l'activitat, perquè el promotor o l'empresari puga disposar de millor informació sobre els béns o els servicis objecte de producció, incloent-se en aquest apartat els estudis de mercat, d'organització, de comercialització, de diagnosi o altres de naturalesa anàloga.  
La despesa originada pel suport a la funció gerencial haurà de produir-se en el termini d'un any des de la constitució de l'empresa. La quantia total de la subvenció de suport a la funció gerencial, que es pagarà per una sola vegada, ascendirà al 75% del cost dels servicis rebuts fins a una quantitat màxima total de 12.000 euros, sense poder, per això, acumular distints tipus d'ajuda per damunt d'aquesta quantitat màxima.  
c) Subvenció per assistència tècnica per a la contractació de personal expert tècnic d'alta qualificació. Podrà concedir-se a les empreses qualificades com a I+E una subvenció equivalent al 50% dels costos laborals totals, incloses les cotitzacions a la Seguretat Social per tots els conceptes corresponents a un any, com a màxim, amb un límit de 17.978,82 euros. La subvenció, que es concedirà per una sola vegada, estarà condicionada a la justificació per les empreses que, amb les contractacions objecte de subvenció, es cobreixen carències ben identificades per a l'exercici de l'activitat empresarial i el bon fi d'aquesta.  
La subvenció per assistència tècnica no podrà compatibilitzar-se amb una altra ajuda concedida a la mateixa actuació, a l'empara de les presents bases.  
d) Subvenció per contractació indefinida. Les empreses qualificades com a I+E que realitzen contractacions indefinides amb personal treballador desocupat inscrit en els corresponents centres SERVEF d'Ocupació, tindran dret a una subvenció de 4.808,10 euros per cada contracte indefinit que se subscriga a jornada completa, o la part proporcional que corresponga, quan aquest es realitze a temps parcial.  
Quan la contractació es realitze a temps parcial i es transforme posteriorment a temps complet, l'empresa tindrà dret a percebre la diferència entre la quantitat que va percebre a l'inici de la contractació i l'import de 4.808,10 euros.   
Quan la contractació es realitze a temps complet i es transforme amb posterioritat en contracte a temps parcial, l'empresa beneficiària haurà de reintegrar l'import de la subvenció en la part proporcional que corresponga.  
Aquesta subvenció és incompatible, per al mateix treballador, amb l'establida en el punt c), amb les regulades en el títol II d'aquesta ordre, amb les subvencions públiques destinades al foment de la integració laboral de les persones minusvàlides en centres especials d'ocupació i treball autònom, així com amb les ajudes i subvencions públiques a càrrec del programa «Desenvolupament de l'Economia Social».   
Aquesta subvenció és compatible amb les bonificacions de quotes previstes en les lleis i amb les del Reial Decret 1.451/1983, d'11 de maig, pel qual es regula l'ocupació selectiva i les mesures de foment de l'ocupació de persones treballadores minusvàlides, així com amb les que puguen establir el mateix tipus de bonificacions per contractació, sempre que es declaren compatibles en aquestes normes.  
e) Subvenció per a cooperatives i societats laborals. Les cooperatives i les societats laborals qualificades com a I+E tindran dret a una subvenció de 4.808,10 euros per cada soci treballador que, sent desocupat, s'hi integre amb caràcter indefinit.  
Aquesta subvenció és incompatible, per a un mateix treballador, amb l'establida en els punts c) i d) anteriors i, si és el cas, amb les establides en els programes d'ajudes a les empreses d'economia social.  
Les ajudes previstes en el present article tindran la consideració d'ajudes de minimis, i se subjectaran al que estableix el Reglament (CE) núm. 69/2001, de 12 de gener del 2001, de la Comissió, relatiu a l'aplicació dels articles 87 i 88 del Tractat CE a les ajudes de minimis, publicat en el DOCE de 13 de gener del 2001.  
Article 25. Increments de les ajudes  
Les empreses qualificades com a I+E tindran dret a un increment del 10% de la quantia de les subvencions regulades anteriorment, quan la seua activitat productiva principal s'inscriga dins dels àmbits que s'indiquen a continuació:  
. protecció i manteniment de zones naturals,  
. gestió de residus,  
. tractament d'aigües i sanejament de zones contaminades,  
. implantació d'energies alternatives,  
. promoció del turisme rural i cultural,  
. vigilància i seguretat,  
. transports col·lectius (locals),  
. desenvolupament cultural local,  
. noves tecnologies de la informació i la comunicació,  
. cura de xiquets, persones incapacitades i majors,  
. servicis a domicili,  
. assistència a joves en dificultat.  
Article 26. Sol·licitud i termini de les ajudes  
1. Els promotors de projectes empresarials podran sol·licitar, davant la Direcció Territorial d'Ocupació, alguna de les ajudes previstes en l'article anterior, o totes.  
La sol·licitud es formularà en el model oficial i s'acompanyarà amb la següent documentació, a més de la requerida en l'article 4 de la present ordre:  
. Escriptura de constitució i alta en la Seguretat Social dels socis, en el cas de societats.  
. Declaració d'Alta en el Cens d'Obligats Tributaris (mod. 036) i/o alta en el Règim de Seguretat Social corresponent en el cas de personal treballador per compte propi o autònom.  
. Declaració del promotor de l'empresa que no ha percebut cap ajuda que puga concórrer amb el que estableix aquesta norma o, en cas de ser percebuda, especificació de les ajudes rebudes i la quantia.  
En funció del tipus de subvenció sol·licitada, presentaran a més:  
a) Pòlissa del préstec formalitzat, d'acord amb les condicions establides en el conveni de col·laboració amb les entitats financeres, així com declaració dels contractes indefinits que es realitzaran.  
b) En cas de suport a la funció gerencial, el cost i la justificació de la mesura de suport sol·licitada, especificant l'empresa, l'entitat física o jurídica que prestarà o ha prestat el suport, i acreditant-ne la solvència professional, la proposta i el calendari de servicis que es desenvoluparà.  
c) En cas de contractació de personal expert tècnic d'alta qualificació, nombre i perfils professionals d'aquest, els costos laborals totals i l'acreditació d'aquesta contractació.  
d) En cas de subvenció a la contractació indefinida, contractes comunicats i alta en la Seguretat Social del personal treballador contractat.  
e) En cas de subvenció a societats laborals i cooperatives, escriptures de constitució de la societat inscrita en el Registre Mercantil o si és el cas, certificat registral.  
2. Els empresaris podran presentar la sol·licitud d'ajuda en el termini màxim d'un any des que es va iniciar l'activitat de l'empresa, i en tot cas fins al 30 de setembre del 2006.  
Article 27. Pagament de les subvencions  
Amb caràcter previ al pagament de la subvenció, l'empresa presentarà la documentació següent:  
a) Per a la subvenció financera: els contractes de treball formalitzats i corresponent alta en Seguretat Social del personal treballador contractat i pòlissa de crèdit, d'acord amb les condicions previstes en el conveni de col·laboració amb les entitats financeres. L'acreditació del lloc de treball estable en cas de socis es durà a terme mitjançant la presentació de l'escriptura o del contracte de societat. En el cas de personal treballador autònom, mitjançant l'alta en el règim de la Seguretat Social que corresponga.  
b) Per a la subvenció de suport a la funció gerencial: factura de l'empresa, de l'entitat o de la persona física acreditativa del cost del servici rebut i informe escrit de l'actuació de suport desenvolupada en el qual conste la data de la realització.  
c) En el supòsit d'ajuda per contractació de personal expert tècnic d'alta qualificació: contractes de treball formalitzats amb el personal tècnic i alta en Seguretat Social d'aquest, i informe en què s'indiquen les funcions que realitzaran en relació amb la seua categoria professional, així com calendari d'actuació.  
Article 28. Obligacions de les empreses  
Les persones beneficiàries de les subvencions previstes per a I+E, sense perjuí del compliment de les obligacions generals previstes en l'article 10 de la present ordre, estan obligades, especialment, al compliment de les obligacions següents:  
a) Mantenir el nivell de plantilla de personal treballador contractat indefinidament i dels socis treballadors de cooperatives i de societats laborals, almenys, durant tres anys. Quan en aquest termini es produïsca el cessament de personal treballador fix o de socis treballadors, excepte en els supòsits de força major, l'empresa, abans de transcorregut el termini d'un mes, està obligada a substituir-los almenys per la mateixa jornada, sense que aquesta contractació done lloc a una nova subvenció.  
b) Presentar dins dels dos mesos següents a la finalització del període subvencionat:   
. Rebuts de salaris i butlletins de cotització a la Seguretat Social (TC1 i TC2), corresponents des del moment de la contractació fins al compliment de l'esmentat període de temps subvencionat, del personal expert tècnic d'alta qualificació contractat.  
. Memòria de les activitats realitzades a conseqüència de l'assistència tècnica rebuda, pel mencionat personal expert.  
c) Acreditar en el termini màxim d'un any des de la concessió de la subvenció financera que el préstec subvencionat s'ha destinat a finançar inversions per a la creació i la posada en marxa de l'empresa.  
d) Comunicar a la direcció territorial d'Ocupació la percepció, si és el cas, de les ajudes concedides per a la mateixa finalitat per altres administracions públiques o ens públics o privats.  
e) En el termini de dos mesos següents a la notificació de la resolució de concessió de l'ajuda, haurà d'aportar un quadre d'amortització i/o informació bancària acreditativa en els quals conste que s'ha aplicat la subvenció financera a reduir el principal del préstec. En cas contrari, estaran obligats a reintegrar la totalitat de les subvencions percebudes.  
TÍTOL IV  
Abonament de quotes de Seguretat Social  
Article 29. Objecte de la subvenció  
1. És objecte d'aquest títol regular el procediment de concessió de subvencions consistents en l'abonament de quotes a la Seguretat Social dels treballadors que hagen percebut la totalitat de la prestació per desocupació, en la modalitat de pagament únic, pel valor actual de l'import total de la prestació, en aplicació de l'article primer del Reial Decret 1.044/1985, de 19 de juny, modificat per la Llei 22/1992, de 30 de juliol de 1992 i per la Llei 45/2002, de 12 de desembre.  
2. Aquesta subvenció consistirà en l'abonament a la persona treballadora, per part de la Generalitat Valenciana, a través del SERVEF de:  
a) el 50% de la quota al règim corresponent a la Seguretat Social com a treballador autònom, calculada sobre la base mínima de cotització, o en qualsevol altre cas,   
b) el 100% de l'aportació del treballador en les cotitzacions al corresponent règim de la Seguretat Social, si es tracta de socis treballadors o de treball d'empreses d'economia social, que hagen triat un règim diferent del d'autònoms.  
L'abonament es realitzarà durant el temps que s'haguera percebut la prestació per desocupació si no s'haguera percebut en la modalitat de pagament únic, i es computarà l'ajuda a partir de la data d'alta en el corresponent règim de la Seguretat Social del treballador. En el cas de personal treballador pertanyent al règim d'autònoms, es computarà a partir de l'1 del mes corresponent a aquell en què s'haja produït l'alta  
Article 30. Beneficiaris i requisits dels beneficiaris  
1. Serà beneficiari d'aquesta subvenció el personal treballador que haja obtingut la prestació de desocupació en la modalitat de pagament únic, d'acord amb la legislació estatal.  
2. A més de complir amb les condicions establides amb caràcter general per a poder percebre ajudes públiques, i de no estar immers en alguna de les situacions previstes en l'article 3.5 de la present ordre, les persones beneficiàries de les subvencions previstes en aquest títol han d'acreditar la concurrència dels requisits següents:  
a) Haver percebut la prestació per desocupació en la modalitat de pagament únic.  
b) Haver iniciat l'activitat dins del mes següent a la percepció de la prestació de pagament únic, o trobar-se en fase d'iniciació.  
c) Estar donat d'alta en el corresponent règim de la Seguretat Social.  
Article 31. Sol·licituds: termini i forma  
1. Les sol·licituds d'abonament de quotes regulades en la present ordre es presentaran a mesura que la persona beneficiària vaja realitzant l'ingrés de les seues quotes mensuals al règim de la Seguretat Social corresponent. El termini per a la presentació dels butlletins de cotització, a l'efecte de l'abonament de les subvencions, expirarà una vegada transcorreguts nou mesos comptats a partir del mes objecte de subvenció. L'abonament de les quantitats en concepte de subvenció es realitzarà, generalment, amb caràcter semestral.  
2. Les sol·licituds s'acompanyaran de la documentació específica següent:  
. Documentació que acredite que la persona sol·licitant és perceptora de la prestació per desocupació en la modalitat de pagament únic.  
. Butlletins de cotització mensual corresponents al semestre pel qual se sol·licita l'abonament de les quotes.  
. Alta en el corresponent règim de la Seguretat Social.  
3. La liquidació de les ajudes s'efectuarà una vegada presentada la documentació exigida en l'apartat anterior d'aquest mateix article.  
Article 32. Concurrència d'ajudes o de subvencions  
L'import de les ajudes o de les subvencions regulades en el present títol no podrà ser, en cap cas, d'una quantia tal que, aïlladament o en concurrència amb subvencions o ajudes de les administracions públiques, o d'altres ens públics o privats, nacionals o internacionals, que consistisquen en pagaments o bonificacions de quotes de la Seguretat, supere el cost de la cotització a la Seguretat Social satisfeta per la persona interessada.  
Article 33. Normativa supletòria  
Per a allò no previst expressament en aquest títol caldrà ajustar-se al que disposa l'Ordre de 13 d'abril de 1994, del Ministeri de Treball i Seguretat Social (BOE de 4 de maig), per la qual es regulen les bases per a la concessió de subvencions per l'Institut Nacional d'Ocupació, consistents en l'abonament de les quotes a la Seguretat Social, al personal treballador que haja fet ús del dret previst en l'article primer del Reial Decret 1.044/1985, de 19 de juny.  
DISPOSICIONS ADDICIONALS  
Primera  
Els models normalitzats als quals s'al·ludeix en la present ordre es troben a disposició de les entitats sol·licitants en l'adreça d'Internet «http://www.servef.es», així com en les direccions territorials d'Ocupació del SERVEF.  
Segona  
De conformitat amb el que estableix la Llei 15/2005, de 26 de desembre, de Pressupostos de la Generalitat per al 2006, detall de transferències i subvencions, secció 06, entitat 31, Servici Valencià d'Ocupació i Formació, les ajudes regulades en la present Ordre es finançaran a càrrec del subprograma 322.51, .Foment d'ocupació., segons el detall de línies i d'imports que s'especifica a continuació:  
a) Les ajudes per a la constitució de persones desocupades en treballadors autònoms o professionals per compte propi establides en el títol II de la present Ordre, es finançaran a càrrec del capítol 4, per un import global màxim de 42.514.420,00 €, codi línia: T0212000: 81.818.485,00 € i codi línia: T2446000: 2.400.000,00 € (1.800.000,00 € finançats pel Fons Social Europeu), i es distribueixen territorialment:  
. 6.000.000,00 € per a atendre els expedients d'aquestes ajudes que es resolguen per la Direcció Territorial d'Ocupació d'Alacant (codi línia T0212000: 5.000.000,00 € //codi línia T2446000: 1.000.000,00 €).   
. 1.800.000,00 € per a atendre els expedients d'aquestes ajudes que es resolguen per la Direcció Territorial d'Ocupació de Castelló (codi línia T0212000: 1.400.000,00€ // codi línia T2446000: 400.000,00 €).  
. 6.100.000,00 € per a atendre els expedients d'aquestes ajudes que es resolguen per la Direcció Territorial d'Ocupació de València (codi línia T0212000: 5.100.000,00 € // codi línia T2446000: 1.000.000,00 €).   
b) Les ajudes destinades a autònoms o a professionals per la contractació del primer treballador establides en el títol II de l'esmentada Ordre es finançaran a càrrec del capítol 4, codi línia, T0212000 per un import global màxim d'1.160.000,00 €, dels quals 812.000,00 € estan finançats pel Fons Social Europeu, i es distribueixen territorialment:  
. 600.000,00 € per a atendre els expedients d'aquestes ajudes que es resolguen per la Direcció Territorial d'Ocupació d'Alacant.  
. 100.000,00 € per a atendre els expedients d'aquestes ajudes que es resolguen per la Direcció Territorial d'Ocupació de Castelló.  
. 460.000,00 € per a atendre els expedients d'aquestes ajudes que es resolguen per la Direcció Territorial d'Ocupació de València.  
c) Les ajudes destinades a les empreses qualificades com a I+E establides en el títol III de l'esmentada Ordre es finançaran a càrrec del capítol 4, codi línia T0212000, per un import global màxim d'1.400.000 €.  
d) Les ajudes per a les persones perceptores de la prestació per desocupació en la modalitat de pagament únic establides en el títol IV de l'esmentada Ordre es finançaran a càrrec del capítol 4, codi línia T0212000, per un import global màxim de 500.000 €.  
Tercera  
Els tipus d'interés dels préstecs acollits al conveni de col·laboració financera amb la Conselleria en matèria d'ocupació que afecten les subvencions financeres dels programes d'ajudes de foment d'ocupació d'autònoms, empreses qualificades com a I+E i autònoms discapacitats, seran els següents per a l'any 2006:  
. En préstecs a tipus variable, el tipus nominal màxim serà del Míbor o Euribor més 2 punts.  
. En préstecs a tipus fix, el tipus nominal màxim estarà en funció dels anys de duració del préstec des de la formalització:  
1. En préstecs amb duració de fins a cinc anys inclusivament, el tipus nominal màxim aplicable podrà ser del 5,92%.  
2. En préstecs amb duració de més de cinc anys fins a huit inclusivament, el tipus nominal màxim aplicable podrà ser del 6,17%.  
3. En préstecs amb duració de més de huit anys, el tipus nominal màxim aplicable podrà ser del 6,50%.  
Els fluxos de subvenció, d'acord amb les característiques concretes dels préstecs, s'actualitzaran en el moment de l'operació al tipus del 3,70% anual.  
Quarta  
En el cas que els documents que han d'acompanyar la sol·licitud de concessió de les ajudes ja estigueren en poder de qualsevol òrgan de l'administració de la Generalitat Valenciana, la persona sol·licitant podrà acollir-se al que estableix l'apartat f) de l'article 35 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que es faça constar la data, l'òrgan o la dependència a què van ser dirigits, la identificació del procediment en què obren, i que no hagen transcorregut més de cinc anys des de la finalització del procediment a què corresponguen.  
En els supòsits d'impossibilitat material d'obtenir el document, l'òrgan competent podrà requerir a la persona sol·licitant que el presente o, si no és possible, que acredite per altres mitjans els requisits a què es refereix el document.  
DISPOSICIONS FINALS  
Primera  
Es faculta la directora general del SERVEF per a dictar totes les instruccions que siguen necessàries per a l'execució i el desenvolupament del que disposa aquesta ordre.  
Segona  
La present ordre entrarà en vigor l'endemà de la publicació en el Diari Oficial de la Generalitat Valenciana.  
Tercera  
La present ordre arreplega les bases establides pel Ministeri de Treball per a les ajudes la gestió i el control de les quals va ser transferida a la Generalitat Valenciana i contingudes en les disposicions següents:  
. Ordre de 22 de març de 1994 (BOE de 12 d'abril de 1994), per la qual s'estableixen les bases reguladores per a la concessió d'ajudes i de subvencions dels programes de Promoció de l'Ocupació Autònoma i d'Integració Laboral dels Minusvàlids en Centres Especials d'Ocupació i Ocupació Autònoma, regulades en l'Ordre de 21 de febrer de 1986 (BOE de 27 de febrer de 1986).  
. Ordre WLV 3617/2002, de 24 de juny, per la qual es modifica l'Ordre de 21 de febrer de 1986, per la qual s'estableixen diversos programes de suport a la creació d'ocupació (BOE de 9 de juliol del 2002).  
. Ordre de 15 de juliol de 1999 (BOE de 31 de juliol de 1999), per la qual s'estableixen les bases de concessió de subvencions públiques per al foment del desenvolupament local i l'impuls dels projectes i les empreses qualificats com a I+E, modificada per l'Ordre de 27 de desembre de 1999 (BOE de 31 de desembre de 1999).  
. Ordre de 13 d'abril de 1994, per la qual s'estableixen les bases reguladores de la concessió de les subvencions consistents en l'abonament al personal treballador que fera ús del dret previst en l'article 1 del Reial Decret 1.044/1985, de 19 de juny, de Quotes a la Seguretat Social, segons el que disposa l'article 4.2 d'aquest Reial Decret, modificat per la Llei 22/1992, de 30 de juliol (BOE de 4 de maig de 1994).  
Així mateix, s'aplicarà la Llei 38/2003, de 17 de novembre, General de Subvencions, així com l'Ordre TAS/816/2005, de 21 de març, per la qual s'adeqüen al règim jurídic establit en la Llei 38/2003, ja esmentada, les normes reguladores de subvencions que concedisca el Servici Públic d'Ocupació Estatal en els àmbits d'ocupació i de formació professional ocupacional, i el Reial Decret 357/2006, de 24 de març, pel qual es regula la concessió directa de determinades subvencions en els àmbits de l'ocupació i de la formació professional ocupacional, així com el que disposen els preceptes en vigor del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana.   
Quarta  
Contra el present acte, que esgota la via administrativa, les persones interessades podran interposar-hi un recurs contenciós administratiu en el termini de dos mesos a comptar des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que estableixen els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, un recurs de reposició davant aquest mateix òrgan en el termini d'un mes computat en els termes ja dits, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció de la Llei 4/1999, de 13 de gener. I això, sense perjuí de la possibilitat que les persones interessades puguen exercir-ne, si és el cas, qualsevol altre que consideren procedent.  
València, 28 d'abril de 2006  
El conseller d'Economia, Hisenda i Ocupació,  
GERARDO CAMPS DEVESA